Kort og greit om meg | Kreativ Jobb
TJENESTER
PROSJEKTER
KUNDER
OM
KONTAKT
Kort og greit om meg
Kort og greit om meg
On august 9, 2013, Posted by Lars Erik Oppedal , In FORSIDEN,Om meg,Utvalgt i widget, By Alt Mulig Service,Arbeid,Bergen,Dini,Entreprenør,FolkeNytt,Fyllingsdalen,Kreativ Jobb,KreativJobb.no,Lars Erik Oppedal,Ledig for oppdrag,Lidenskap,Lysere tider,O.E Entreprenør,Oppedal Entreprenør,Oppedal Transport og Entreprenørservice,Produkter,Prosjekter,Rimelig arbeidskraft,Tjenester,Videoproduksjon,Webutvikling , With Kommentarer er skrudd av for Kort og greit om meg
FOTO: 2010 – Eidfjord i Hardanger.
Mitt navn er Lars Erik Oppedal. Født 22. juli 1981 og oppvokst i Bergen. Fyllingsdøl av lokal art, og stammer fra Fyllingsdalens gamle gårder tilbake til 1800-tallet. Ut av gode verdier fra oppveksten er jeg en kreativ og jobbglad person, som lever for egne prosjekter med inspirasjon og engasjement i høy skala.
Jeg er i hovedsak selvlært med mye variert erfaring fra arbeidslivet, der jeg sitter på en varierende CV med mange spennende historier bak. Kreativ Jobb er en plattform der jeg tilbyr mine tjenester og produkter med mål om å skrive flere spennende historier i tiden fremover.

Jobb er min lidenskap
Tidligere har jeg i hovedsak hatt mitt virke i entreprenørbransjen innen grunn og betongarbeid. Jeg kom inn i bransjen i en alder av 16 år (1997) og drev selvstendig fra jeg var 18 år (1999) til jeg var 26 år (2007). Etter nesten ett år i Gass Service AS, var jeg ansatt hos Entreprenør Arvid Tvedt AS fra og med november 2008 til og med februar 2009. Fra og med 2017 har jeg igjen vært aktiv i entreprenørbransjen som nå er mitt hovedkirke.
Mye hardt arbeid og stor lidenskap for faget har gitt meg muligheten til å etablere arbeidsplasser og skape noe på egenhånd. Entreprenørbransjen, miljøet, arbeidet og den selvstendige friheten med mange store utfordringer er mitt sted å være og min store lidenskap. Jeg har lært av mine erfaringer, som ikke minst har gitt meg mye spenning og utfordringer som med stor kraft er hva som driver meg.
Se bilder og videoer fra min entreprenørvirksomhet

Fra grunn og betong til en helt ny verden
De siste årene har jeg lært meg nye fag og satt meg inn i en ny verden hvor internettet, video og egenproduserte produkter er en stor lidenskap. Her har jeg blant annet utviklet flere websider med driftsavtaler og veldig fornøyde kunder. Jeg påtar meg også fremdeles mindre oppdrag i byggebransjen.

Konseptet bak Kreativ Jobb
Konseptet bak Kreativ Jobb er å danne en elegant plattform hvor dem som av forskjellige årsaker har vansker med å komme seg inn eller tilbake til arbeidslivet, og alle ellers, kan tilby produkter og tjenester for dem som etterspør. Det handler ikke bare om jobb og om å være kreativ, men om å være i aktivitet og føle seg betydningsfull for seg selv, sine omgivelser og for samfunnet generelt. Alle kan noe, alle vil noe! Det handler helt enkelt om å få til noe!
Alt begynner i det små. Veien videre er helt opp til meg selv og dem som ønsker å bli en del av noe nytt og spennende til alles fortjeneste!

Stor lidenskap for noe nytt og spennende
Jeg liker best å jobbe med noe som er nyskapende, spennende og genialt. Nye måter å tenke på, og nye måter å utføre ting på, ser jeg som roten til positiv utvikling. Det er med stor lidenskap at jeg har funnet en ny og spennende nisje jeg ønsker å utvikle videre.

Med kunden i fokus!
For å vise mitt engasjement og pålitelighet for mine kunder og prosjekter står personlig kontakt, oppfølging og support i fokus. Formålet er et fremtidsrettet samarbeid og et stort utbytte av å lykkes sammen!
Del dette! 🙂
Klikk for å dele på Facebook(åpnes i en ny fane)
Klikk for å dele på Twitter(åpnes i en ny fane)
Klikk for å dele på LinkedIn(åpnes i en ny fane)
Klikk for å dele på Pinterest(åpnes i en ny fane)
← Helt enkelt, Helt elegant! Webside for Caro Amore Pizza →
Webside for Fjordperlen Hytteutleige
Webside, logo og brevark for Advokat Anne-Sofie Lutro AS
Bilder og videoer
Vis flere artikler
Utforsk videre
Hjem
Om meg
Tjenester
Se mine prosjekter
Hils på mine kunder
Konseptet bak Kreativ Jobb
Ta kontakt
Ta kontakt
KreativJobb.no
0
0
Handlekurv
Handlekurven er tomTil butikken
Fraktalternativer
Legg til rabattkupong
Legg til